section_heading: Prvi svjetski rat
paragraph_text: Tijekom Bitke kod Cambraia Wellmann 13. prosinca 1917. preuzima zapovjedništvo nad VII. pričuvnim korpusom kojim je do tada zapovijedao Otto von Garnier. Ubrzo nakon preuzimanja zapovjedništva odlikovan je ordenom Pour le Mérite. Sredinom lipnja postaje zapovjednikom XIV. pričuvnog korpusa zamijenivši na to mjestu Arthura von Lindeqista. Međutim, navedenim korpusom nije dugo zapovijedao jer je 24. kolovoza 1918. imenovan zapovjednikom I. pričuvnog korpusa kojim je zapovijedao sve do kraja rata.